הנושא בפורום 'פורום כדורגל אנגלי' פורסם ע"י Michael Carrick, ‏19/11/10.
אחרי פגרת הנבחרות המיותרת, הפרמיירליג חוזרת ובמרכז הדרבי הגדול של צפון לונדון, ארסנל נגד טוטנהאם. טוטנהאם אמנם מגיעה מוכה וחבולה, אבל גם כך הדרבי הזה צמוד בהרבה ממה שהורגלנו לראות בעשור האחרון.
עוד במחזור-צ'לסי תנסה להתאושש מהתבוסה בשבוע שעבר בביקור בברמינגהאם, יונייטד תארח את וויגאן וליברפול תארח את ווסטהאם במפגש בין שני מנג'רים מתנדנדים.
מחזור מאד מסקרן שמחוץ למשחקים המרכזי כמובן והמשחקים של הגדולות יש משחקים ששווה לעקוב אחריהם כמו המשחק בריבוק והמשחק ביום שני באצטדיון האור(ואולי סנדרלנד פעם בחיים יצליחו לשמור על יציבות).
לא היה ולא תהיה התרגשות כמו לפני דרבי- אולי רק המשחקים מול יונייטד שהיינו איתם ראש בראש יכולים להשתוות או להתקרב לזה. הלב כבר מתחיל לפמפם וההתרגשות בשיאה.
דווקא היום החליטו למחוק את הGIF של הגול של פברגאס משנה שעברה נגד טוטנהאם... אולי זה קשור למשחק מחר ואולי לא.
עזבו ללכת רחוק, אפשר להשאר פה קרוב..
אלוהים, תן לי רק שמינית מההתרגשות באותה שנייה מחר..
אנחנו בעוד אתנחתא אנפילדית לפני הופעת החוץ המבזה הבאה.
האמת היא שכשצ'לסי פתחו פער של יותר ממשחק על פני המקום ה-2, אני חשבתי שהם לא יירדו מהמקום ה-1 למשך כל שארית העונה. בשבת הם יכולים לרדת מהפסגה עוד לפני שהם משחקים ואח"כ הם בעצמם במשחק טריקי בזמן שמנ.יו במשחק נוח, יהיה מעניין.
הדרבי הגדול של צפון לונדון הגיע, והשנה ישנה הרגשה שבניגוד לשנים עברו, זה לא רק משחק על יוקרה עירונית אלא יש לו משמעות אמיתית עבור שני המועדונים. עוד חידוש של הדרבי הנוכחי הוא שבניגוד לשנים עברו, זו השנה הראשונה שלשני המועדונים יש בנוסף לליגה גם את ליגת האלופות על הראש. שתי הקבוצות לא הבטיחו את העלייה שלהם לשלב הבא, והמצב של טוטנהאם נראה מסובך יותר בבית שלה.
היו כמה משחקי דרבי שהכריעו תארים.
במפגש בין שתי הקבוצות במחזור האחרון בשנת 1971 בווייט הארט ליין, ארסנל הייתה זקוקה לניצחון או תיקו 0-0 ע"מ לזכות באליפות. בטוטנהאם התייצבו על הרגליים האחוריות כדי לעשות הכל ולמנוע מארסנל את התואר והמשחק היה מתוח ועצבני עם מעט מצבים. בדקה ה87, ג'ורג' ארמסטרונג מארסנל השתלט על ריבאונד שנהדף מהשוער האגדי של הספרס פט ג'נינגס ושלח כדור רוחב לריי קנדי, שנגח אותו פנימה.
שנת 1991 הפגישה לראשונה את שני המועדונים בקרב ראש בראש בוומבלי בחצי גמר הגביע.
ארסנל כבר זכתה באליפות באותה שנה ורצתה להשיג שוב דאבל בזכות משחק מול טוטנהאם.
בעיטה חופשית מדהימה של גאסקוין בדקה ה-5 של המשחק קבעה 1-0 לטוטנהאם.
צמד של גארי ליניקר ושער מצמק של אלן סמית' קבעו את תוצאת הסיום 3-1 לספרס וסופו של החלום של ארסנל לזכות בדאבל נוסף. טוטנהאם המשיכה לגמר וגם הניפה את הגביע באותה השנה.
שנת 2004, עונת ה"בלתי מנוצחים" של ארסנל. התותחנים מגיעים ב25 באפריל לווייט הארט ליין כשהם יודעים שהם זקוקים לרק עוד נקודה אחת ע"מ להבטיח את האליפות.
בעונה שעברה, במשחק הראשון בין שתי הקבוצות באמירייטס ארסנל עלתה ליתרון בדקה ה41 משער של ואן פרסי, ומיד אחריו הגיע שער בלתי נשכח של ססק פאבריגס, שחטף את הכדור משחקני טוטנהאם מקו האמצע ודהר כל הדרך אל השער לבדו והכניע את גומז. רובין ואן פרסי סגר את המשחק עם צמד אישי בדקה ה58 אחרי טעויות קשות בהגנה של טוטנהאם ונראה היה שהפערים בין שני המועדונים פשוט גדולים מידיי לגישור.
ערב המפגש השני בין הקבוצות בליגה, היו לארסנל חלומות של לזכות באליפות ולהישאר צמוד לצמרת. טוטנהאם לעומת זאת נלחמה על הכרטיס האחרון לליגת האלופות. המפגש הזה נפתח בשער סנסציוני של דני רוז אחרי איגרוף גרוע של אלמוניה.
המשחק הזה הציג לעולם את היכולות המופלאות של גארת' בייל, שקבע 2-0. לחץ בלתי פוסק של ארסנל על השער של גומז הניב שער בדקה ה83 של בנדטנר אחרי פעולה מצויינת של ואן פרסי. ארסנל המשיכה בלחץ, ותצוגת שוערות נדירה של גומז השאירה את שלושת הנקודות בוויט הארט ליין. חלום האליפות של ארסנל התנפץ לרסיסים, וטוטנהאם המשיכה בדהרה אל עבר המקום הרביעי והשיגה אותו.
ארסנל מגיעה למפגש במצברוח מרומם. שני נצחונות חוץ רצופים במגרשים קשים (וחמישה ניצחונות רצופים בליגה) העמידו את ארסנל במרחק שתי נקודות מהמוליכה צ'לסי, ועם הזדמנות ראשונה העונה להעפיל לראש הטבלה במקרה של ניצחון. ארסנל יכולה להיות מעודדת גם שמלבד מתיחה קלה של ג'ק ווילשר באימון של נבחרת אנגליה (שמעמידה אותו בספק למשחק) לא נוספו פציעות חדשות בפגרה הבינלאומית. בהגנה קוסיילני, שהיה מושעה במשחק מול אברטון, יכול לשחק אבל ייתכן שוונגר ידבוק בדג'ורו שנתן תצוגה טובה מול אברטון בשבוע שעבר. רובין ואן פרסי ששיחק מחצית במשחק של נבחרת הולנד, כפי שסוכם, עדיין מוריד חלודה וככל הנראה יפתח על הספסל.
הרכב צפוי: Arsenal: Fabianski, Sagna, Squillaci, Djourou, Clichy, Song, Wilshere, Fabregas, Nasri, Walcott, Chamakh.
בטוטנהאם, לעומת זאת, מגיעים אל הדרבי עם לא מעט ספקות שנוסעים בעיקר ממשבר הפציעות של הקבוצה. החדשות הרעות האחרונות הגיעו מהאדלסטון, שנפצע לשלושה חודשים. מה שכן, חדשות מעודדות מגיעות מכיוונו של ג'רמיין דפו, שמוכלל בסגל למשחק. הניצחון של טוטנהאם על בלקבורן 4-2 הוריד מעט מהלחץ שהחל להיווצר במועדון, שנראה שמתקשה למצוא את הדרך לשלב בין ליגת האלופות לליגה. מי שכן כשיר הוא רפאל ואן דר וארט, שעבורו זה הדרבי הראשון והוא צפוי לגרום לא מעט בעיות להגנה של ארסנל. במהלך השבוע רובין ואן פרסי גילה שהוא פנה להנהלה של ארסנל להחתים את ואן דר וארט בקבוצה ושהוא מאוכזב שבסופו של דבר הוא חתם בטוטנהאם, לאור הכושר הטוב שהוא נמצא בו.
הרכב צפוי: Gomes, Hutton, Gallas, Bassong, Assou-Ekotto, Modric, Palacios, Jenas, Bale, Van der Vaart, Crouch.
* וויליאם גאלאס, לשעבר הקפטן של ארסנל, חוזר לראשונה לאמירייטס במדי טוטנהאם. קשה לומר שגאלאס היה דמות אהובה בקרב האוהדים של ארסנל, ויהיה מעניין לראות לאיזו קבלת פנים הוא ייזכה.
*טוטנהאם לא ניצחה את ארסנל בחוץ כבר 18 שנים.
המשפט הזה גרם לי ללכת ולבדוק מה מצב ההגנה שלנו ביחס לשאר הליגה ומסתבר שההגנה שלנו היא הכי טובה מבחינת הספיגות חוץ מצ'לסי וסיטי... די מדהים, ביחוד כשורמאלן פצוע מתחילת העונה. צריך לתת את הקרדיט לפביאנסקי על יכולת נהדרת וגם סקילאצ'י שעושה רושם של אחלה בלם.
נקווה שווילשייר יהיה כשיר, ססק וצ'מאח יחזרו לעצמם ושלארשבין יהיה יום טוב. שיגיע כבר המשחק!!
... צריך לתת את הקרדיט לפביאנסקי על יכולת נהדרת וגם סקילאצ'י שעושה רושם של אחלה בלם.נקווה שווילשייר יהיה כשיר, ססק וצ'מאח יחזרו לעצמם ושלארשבין יהיה יום טוב. שיגיע כבר המשחק!!
אבל הנה אני לומד שאי אפשר לשפוט שחקן ע"פ משחק בודד, במיוחד כשזה משחק שבו אתה צריך לעצור את דידייה דרוגבה.
מי שמסתכל על תוצאות הפרמיירליג והטבלה מבלי לצפות במשחקי הליגה, יכול לחשוב שמנצ'סטר יונייטד נמצאת בעונה טובה. מקום שלישי, שלוש נקודות מהפסגה, אפס הפסדים ברצף הכי ארוך מאז עונת הטרבל-לכאורה עונה נורמלית של השדים האדומים. אבל מי שטורח להעיף מבט במשחקים, רואה תמונה שונה. יונייטד בתקופה האחרונה משחקת כדורגל בינוני, שבלוני, חסר יעף. נכון, שער הניצחון הדרמטי של פארק מול וולבס והקאמבק מפיגור 2-0 לשוויון 2-2 בוילה פארק מראים שאולי חלק מהאופי המפורסם של הקבוצה חוזר אליה, אבל כמו שאומר הפתגם-"פיקח יוצא ממצבים שחכם יודע לא להיכנס אליהם". מחר יונייטד מארחת את וויגאן, קבוצה שמולה מעולם לא שמטה נקודה בפרמיירליג, במה שאמור להיות משחק נוח, אבל העונה שום דבר לא הולך ליונייטד בקלות. מחר עשויים לחזור מפציעות ויין רוני, שצפוי לפתוח על הספסל ומעניין לראות איך יתקבל לאחר הפרשייה הזכורה, וראיין גיגס. לעומת זאת, ריו פרדיננד וכריס סמולינג חזרו מנבחרת אנגליה עם פציעות קלות והם בספק.
וויגאן אתלטיק נמצאת כהרגלה בתחתית, אבל אם בתחילת העונה הלאטיקס היו איומים וספגו תבוסות על ימין ועל שמאל, לאחרונה חל שם שיפור והניצחון על ווסט ברומיץ' בשבוע שעבר באצטדיון DW העלה אותם מעל לקו האדום. כעת קבוצתו של רוברטו מרטינז רוצה לעשות היסטוריה ולצאת עם נקודות ממשחק ליגה מול יונייטד. 10 משחקים קיימו השתיים בפרמיירליג, 10 פעמים יונייטד ניצחה, ובפעמיים בהן וויגאן התקרבה לנקודה היא איבדה אותה בדקה ה-90 (שער עצמי של צ'ימבונדה ב-2006 ושער של קאריק ב-2009). השילוב של הכושר הטוב וההיחלשות של היריבה ביחס לשנים קודמות מחזקות אצל וויגאן את התחושה שהפעם זה אפשרי. וויגאן תעשה את הטיול הקצר למנצ'סטר ללא טום קלברלי שלא יכול לשחק מול הקבוצה ממנה הוא מושאל, וללא בויס, קאלדוול, מקארת'י ופוליט הפצועים.
אגב דרבי שאלה, מי המהיר יותר- בייל או וולקוט?
לטעמי,הפריוויו שלך הוא אחד הסובייקיבים והחד-צדדיים שראיתי.
א. בגלל התמונות.
ב.בגלל ההדגשה של ההצלחה שלכם ע"ח טוטנהאם.
לדעתי-תקציר הפרקים הקדמים יתאים יותר כהודעה נפרדת.
ואני אומר את זה ככותב נייטרלי.
השער הזה של פברגאס התנוסס אצלך שנה שלמה בחתימה. מה קרה שהורדת אותו?
וולקוט. ועדיין מה זה משנה כשיש כזה הבדל ביניהם בכדור האחרון... בכל מקרה הוא לא צפוי לפתוח מחר.
לא מצאו איזה ריצה של בייל מתחילת משחק? ברור שדקה 88 הוא יהיה פחות מהיר..
מישהו יודע מה הסיפור של סורנסן? מאחד שהיה באנקר בהרכב הפך להיות שחקן ספסל, האם מדובר גם במשהו מעבר למקצועי או שפשוט בגוביץ' טוב יותר היום?
האמת צפיתי תגובה כזו.
א. התמונות- מסיבות טכניות נטו שאני לא אכנס אליהן. הגול של גאסקוין למשל היה אמור להופיע כחלק אינטגרלי מהפריוויו מה שהיה מצייר תמונה קצת אחרת.
ב. אני מצטער ידידי, אבל ארסנל היא קבוצה שהצליחה יותר מטוטנהאם בפרמיירליג. אין פה שום הדגשה, זו פשוט האמת.
ג. זחיחות? ארסנל מגיעה במומנטום טוב יותר מאשר טוטנהאם, וגם זאת עובדה.
בכל אופן אני שמח שקראת את הפריוויו, ואני ושאר המנהלים נשמח לכל חבר בפורום שיתנדב וייקח על עצמו לעשות פריוויואים למשחקים.